ג'סי מקרטני

ביוגרפיה

מקרטני נולד בעיר ניו יורק לסקוט וגינג'ר. ב-1997 עברה משפחתו בת חמש הנפשות לארדסלי, ווסטצ'ייסר קאונטי שבמדינת ניו יורק.
מקרטני התחיל את דרכו במחזות זמר מקומיים בגיל 7, ובגיל 9 הופיע בברודוויי. שנה בלבד לאחר מכן הצטרף לסיבוב ההופעות העולמי של המחזמר "המלך ואני". לאחר מכן החל להופיע באופרת הסבון הטלוויזיונית כל ילדיי.
מקרטני היה חבר בלהקת "דרים סטריט" (Dreamstreet) מ-1999 עד פירוקה ב-2002. במקביל שיחק בסדרה "סאמרלנד" (Summerland) במשך שתי עונות.

קריירת סולו

בגיל 16 החל בקריירת סולו בליווי להקה מקומית ותחת ניהול של אמו גינג'ר מקרטני ושרי גופין קונדור, אשר הפיקו את אלבומו הראשון "Beautiful Soul". מקרטני וצוותו עבדו על האלבום במשך כשנתיים, והוא יצא ב-2004 והיה לאלבום זהב. באותה שנה, הוא ביצע דואט עם אן האת'וויי בשיר "Don't Go Breaking My heart". השיר נכלל בפסקול הסרט "הקסם של אלה".
אלבומו השני "Right Where You Want Me" יצא ב-2006. לאלבומו ה-3 מקרטני כתב יחד עם ראיין טדר את השיר "Bleeding Love", אך מבחירות אישיות החליט שלא לצרפו לאלבומו ולתת אותו ל-ליאונה לואיס. עם זאת מקרטני הוסיף את גרסתו לשיר כסינגל בונוס לאלבומו השלישי. אלבומו השלישי "Departure" יצא ב-20 במאי 2008. הסינגל הראשון מהאלבום נקרא "Leavin", והקליפ שלו פורסם ב-7 במרץ 2008. הסינגל השני מהאלבום נקרא "It's Over". האלבום השני שוחרר שנית יחד עם 4 סינגלים חדשים, והסינגל "How Do You Sleep" שוחר בגרסה מחודשת לאחר שיתוף פעולה עם לודאקריס. הסינגל "Body Language" שוחרר שנית לאחר שיתוף פעולה על הראפר טי-פיין.
ב-21 בספטמבר 2010 יצא הסיגנל הראשון "Shake" מתוך אלבומו שנקרא "Have It All". האלבום הרביעי, בעקבות החלפת הנהלת חברת התקליטים "Hollywood Records" וסיבוכים שנוצרו מכך, האלבום הרביעי לא שוחרר רשמית, אלא שוחררו הסינגלים לרשת למען המעריצים. באותה שנה מקרטני הקליט את ה-סינגל "Up" מהווה כפסקול לסרט "Step Up 3D". 
ב-22 ביולי 2014, יצא אלבומו הרביעי "In Technicolor" הסינגלים מתוכו -  הראשון "SuperBad", שלו שוחרר קליפ ב-5 במאי 2014 לפני יציאת האלבום, הסינגל השני "Back Together" והסינגל "Punch Drunk Recreation" שהקליפ שוחרר ב- 19 בנובמבר 2014. ב-18 במאי 2016 שוחרר הסינגל "Dangerous" של הדי-ג'י Built By Titan שבו מקרטני היה שותף (שירה וכתיבה).
אחרי ארבע שנים שבהם לא הוציא מוזיקה ברשות עצמו, ב-23 במרץ 2018 מקרטני שיחרר סינגל חדש הנקרא "Better With You". בקליפ לסינגל מופיעה השחקנית דניאל קמפבל יחד איתו. ב-14 בספטמבר 2018, מקרטני שיחרר סינגל נוסף הנקרא "Wasted". בקליפ הסינגל, הוא משחק כ-5 דמויות שונות והקליפ הוא פארודיה על אופרות סבון של שנות ה-80. יחד עם מקרטני בקליפ שיחקה זוגתו העכשווית קייטי פיטרסון. כיום הוא עובד על האלבום ה-5 שלו.

קריירת משחק

ב-1998, ביצע מקרטני את הופעת הבכורה שלו בסדרה "כל ילדיי" הוא שיחק את דמותו של ג'יי-אר צ'נדלר. בשנת 2000, התארח בפרק בסדרה "חוק וסדר".
בשנת 2001, הופיע מקרטני לראשונה בסרט "השודדים בסנטרל פארק". בשנת 2004, שיחק בתפקיד הראשי בסדרה "סאמרלנד" והתארח בקומדיית המצבים "אחיות או לא להיות" בתפקיד עצמו.
ב-2005 שיחק בתפקיד אורח בסדרה "החיים היפים של זאק וקודי" בתפקיד עצמו.
בשנת 2007, הוא דיבב את דמותו של תיאודור בסרט "אלווין והצ'יפמאנקס" וביצע תפקיד אורח בסדרה האנה מונטנה גם כן בתור עצמו. בשנת 2008, כיכב בסרט העצמאי קית' לצידה של אליזבת' הרנואה, דיבב את דמותו של גוגו בסרט "הורטון שומע מישהו", והתארח בעונה העשירית של "חוק וסדר: מדור מיוחד".
בשנת 2009, התארח בשישה פרקים בסדרה "גריק". בשנת 2011, חזר לדבב את דמותו של תיאודור בסרט "אלווין והצ'יפמאנקס 3". 
ב-2012, שיחק את דמותו של כריס בסרט "יומן צ'רנוביל" והתארח בעונה ה-12 של הסדרה "CSI" בנוסף שיחק כדמות ראשית בעונה ה-7 והאחרונה של "נשות קבע" כ-טים.החל מ-2014 היה כדמות חוזרת בסדרה "רעבה לאהבה" בשם "קופר פינלי" במשך 7 פרקים בשתי העונות הראשונות.
ב-2015, שיחק בסרט האימה הקנדי "88" וחזר לדבב את דמותו של תיאודור בסרט "אלווין והצ'יפמאנקס 4". ב-2016 שיחק כ-"ריד" בפרק בסדרה אימת המתים המהלכים. ושיחק כ-"טאקר" בפרק בסדרה המפענחת. בשנת 2020 ישחק בסרטו של דניס דוגן "אהבות, חתונות ואסונות אחרים" לצדם של דיאן קיטון וג'רמי איירונס.

חייו האישיים

מקרטני יצא בעבר עם שרה פקסטון, קייטי קסידי וברנדה סונג. החל ממרץ 2012, הוא יוצא עם השחקנית קייטי פיטרסון.